12 bisonokser på Læsø er døde, nogle er aflivet, angiveligt på grund af vanrøgt.
Endnu en afkræftet bisonokse blev aflivet i dag.
SE MERE PÅ TV2/NORD I AFTEN KL. 19.35

Bisonokse aflivet Onsdag blev endnu et dyr aflivet og nu indrømmer den fodermester, der passer dyrene, at de ikke har fået hverken det rigtige foder eller haft tilstrækkelig med plads. Dette afviser den sjællandske ejer dog overfor TV2/NORD. Ejer politianmeldt Efter ejeren blev politianmeldt for omkring tre uger siden, har bisonokserne fået kraftfoder. Derfor ser de største dyr bedre ud nu, men mange af de mindste lider stadig. Skader Læsø Bisonokserne kom til øen i april måned. De lokale landmænd, som har fulgt bisonokserne og deres kamp for overlevelse, er i oprør. De frygter at sagen ender med at skade hele Læsø. 12 ud af 96 bisonokser døde Med aflivningen onsdag, er i hvert fald 12 af de 96 bisonokser, der ifølge det centrale kvægregisteret, CHR kom til Læsø i starten af april nu døde. Hvor mange af dem der er blevet aflivet, er usikkert. Sendt til obduktion Ifølge Nordjyllands Politi er den bisonokse der blev aflivet for snart tre uger siden, nu sendt til obduktion på Landbohøjskolen i København, så man kan få klarlagt den præcise dødsårsag. Når det er gjort skal politiets jurister vurdere sagen.